stanford-oval/wikipedia huggingface dataset:
บลิซซาร์ดเอ็นเตอร์เทนเมนต์

| --- | --- |

ประเภท: บริษัทสาขา
อุตสาหกรรม: วิดีโอเกม
ก่อตั้ง: พ.ศ. 2534 ใช้ชื่อว่า ซิลิกอน & ไซแนพส์
ผู้ก่อตั้ง: Michael Morhaime 
สำนักงานใหญ่: Irvine, รัฐแคลิฟอร์เนีย, สหรัฐอเมริกา
บุคลากรหลัก: Michael Morhaime (ประธานและผู้ร่วมก่อตั้ง)  Frank Pearce (รองประธานและผู้ร่วมก่อตั้ง)  รอบ พาร์โด (รองประธาน)  Chris Metzen (รองประธานการพัฒนาครีเอทีฟ)
ผลิตภัณฑ์: ชุดเกมวอร์คราฟต์ ชุดเกมสตาร์คราฟต์ ชุดเกมไดอัโบล
พนักงาน: 4,600
บริษัทแม่: Independent (1991–1994) Davidson & Associates (1994–1996) CUC International (1996–1997) Cendant Corporation (1997–1998) Havas S.A. (1998) Vivendi Universal Games (1998–2006) Vivendi Games (2006–2008) Activision Blizzard (2008–present)
เว็บไซต์: Blizzard Entertainment
บริษัท บลิซซาร์ด เอ็นเตอร์เทนเมนต์ (อังกฤษ: Blizzard Entertainment) เป็นบริษัทผู้ผลิตและจัดจำหน่ายวิดีโอเกมสัญชาติอเมริกัน ก่อตั้งขึ้นในปี พ.ศ. 2534 โดยใช้ชื่อว่า ซิลิกอน & ไซแนพซ์ เดิมเป็นบริษัทผลิตพอร์ตเกมสำหรับค่ายเกมอื่น ๆ ก่อนที่จะเริ่มการพัฒนาซอฟต์แวร์ของตนในปี พ.ศ. 2536 ก่อนที่ในปี พ.ศ. 2537 ได้เปลี่ยนชื่อเป็น บลิซซาร์ด เอ็นเตอร์เทนเมนต์ บริษัทดังกล่าวได้ผลิตเกมพีซีซึ่งขายดีและประสบความสำเร็จหลายอย่าง รวมทั้ง วอร์คราฟต์, สตาร์คราฟต์, เดียโบล และ โอเวอร์วอตช์ และเกมสวมบทบาทออนไลน์ เวิลด์ ออฟ วอร์คราฟต์
แหล่งข้อมูลอื่น

Blizzard's website
Blizzard UK's website
Battle.Net website
2008 Worldwide Invitational เก็บถาวร 2010-01-19 ที่ เวย์แบ็กแมชชีน
บลัดออนเดอะแดนซ์ฟลอร์: ฮิสทรีอินเดอะมิกซ์

บลัดออนเดอะแดนซ์ฟลอร์: ฮิสทรีอินเดอะมิกซ์ (อังกฤษ: Blood on the Dance Floor: HIStory in the Mix) เป็นอัลบั้มรีมิกซ์โดยนักร้องชาวอเมริกัน ไมเคิล แจ็กสัน ออกจำหน่ายเมื่อวันที่ 20 พฤษภาคม ค.ศ. 1997 โดย อีพิกเรเคิดส์ และเป็นอัลบั้มที่สองที่ออกจำหน่ายโดยค่ายเพลงของแจ็กสัน MJJ Music|MJJ Productions อัลบั้มประกอบด้วย 8 เพลงรีมิกซ์จากสตูดิโออัลบั้มก่อนหน้านี้ ฮิสทรี: พาสต์เพรเซนต์แอนด์ฟิวเจอร์บุ๊ก 1 และ 5 เพลงใหม่  แจ็กสันมีส่วนรวมอย่างมากในการสร้างสรรค์เพลงใหม่ ในขณะที่เพลงรีมิกซ์ถูกอำนวยการผลิตโดยศิลปินคนอื่นๆ  รูปแบบของเพลงใหม่เกี่ยวกับยาเสพติด เซ็กซ์และความสัมพันธ์ รวมถึงความหวาดระแวง    เช่นเดียวกับอัลบั้ม ฮิสทรี ที่ไมเคิลได้เข้าร่วมในการใช้เครื่องมืออุปกรณ์หลายอย่าง
อัลบั้มนี้นับว่าได้รับการโปรโมตน้อยที่สุดตามมาตรฐานของแจ็กสัน โดยเฉพาะอย่างยิ่งในประเทศสหรัฐอเมริกา อัลบั้มมี 2 ซิงเกิลที่ถูกปล่อยมาในแบบภาพยนตร์ (Blood on the Dance Floor และ HIStory/Ghosts) และ 3 มิวสิกวิดีโอได้รับปล่อยออกเป็นโปรโมชั่น  ความคิดเห็นของนักวิจารณ์ในช่วงเวลาที่ได้รับการปล่อยออก โดยส่วนใหญ่แล้วมีความหลากหลาย  นักวิจารณ์บางส่วนรู้สึกว่าแจ็กสันต้องการที่จะสำรวจค้นหาในแนวเพลงเหล่านี้ บางส่วนก็ไม่ชอบ ในขณะที่ส่วนหนึ่งก็โปรดปรานอย่างมาก
นับตั้งแต่เปิดตัว บลัดออนเดอะแดนซ์ฟลอร์  มียอดขายกว่า 6 ล้านชุดทั่วโลก (ข้อมูลปี 2007) ทำให้อัลบั้มนี้ถือเป็นอัลบั้มเพลงประเภทรีมิกซ์ที่มียอดขายมากที่สุดที่เคยมีมาในทั่วโลก
รายการเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Blood on the Dance Floor" | Michael Jackson, Teddy Riley | 4:11 |
| 2. | "Morphine" (guitar performance by Slash) | Michael Jackson | 6:29 |
| 3. | "Superfly Sister" | Michael Jackson, Bryan Loren | 6:27 |
| 4. | "Ghosts" | Michael Jackson, Teddy Riley | 5:13 |
| 5. | "Is It Scary" | Michael Jackson, James Harris III, Terry Lewis | 5:35 |
| 6. | "Scream Louder (Flyte Tyme Remix)" (duet with Janet Jackson) | James Harris III, Terry Lewis, Michael Jackson, Janet Jackson | 5:27 |
| 7. | "Money (Fire Island Radio Edit)" | Michael Jackson | 4:22 |
| 8. | "2 Bad (Refugee Camp Mix)" (featuring John Forté) | Michael Jackson, Bruce Swedien, René Moore, Dallas Austin | 3:32 |
| 9. | "Stranger in Moscow (Tee's In-House Club Mix)" | Michael Jackson | 6:55 |
| 10. | "This Time Around (D.M. Radio Mix)" | Michael Jackson, Dallas Austin | 4:05 |
| 11. | "Earth Song (Hani's Club Experience)" | Michael Jackson | 7:55 |
| 12. | "You Are Not Alone (Classic Club Mix)" | R. Kelly | 7:38 |
| 13. | "HIStory (Tony Moran's HIStory Lesson)" | Michael Jackson, James Harris III, Terry Lewis | 8:00 |
บลูมัสแตง

ประติมากรรมที่เดนเวอร์ รัฐโคโลราโด สหรัฐ
| บลูมัสแตง |
| --- | --- |
บลูซิเฟอร์
ศิลปิน: ลุยส์ ฆิเมเนส
ปีที่เสร็จ: 11 กุมภาพันธ์ ค.ศ. 2008 (2008-02-11)
สื่อ: หล่อไฟเบอร์กลาส
หัวเรื่อง: มัสแตง
มิติ: 9.8 เมตร (32 ft)
สถานที่: ท่าอากาศยานนานาชาติเดนเวอร์ เดนเวอร์ รัฐโคโลราโด สหรัฐ
พิกัด: 39°50′03″N 104°40′35″W﻿ / ﻿39.83414°N 104.67638°W﻿ / 39.83414; -104.67638
เจ้าของ: ท่าอากาศยานนานาชาติเดนเวอร์
บลูมัสแตง (อังกฤษ: Blue Mustang) รู้จักจากชื่อเล่นของคนท้องถิ่นว่า บลูซิเฟอร์ (Blucifer) เป็นประติมากรรมมัสแตงสีฟ้าที่มีตาแดงสว่างหล่อไฟเบอร์กลาสในท่าอากาศยานนานาชาติเดนเวอร์ โดยเป็นที่รู้จักจากรูปลักษณ์อันน่าตื่นตาและส่วนของประติมากรรมตกลงมา ทำให้ประติมากรลุยส์ ฆิเมเนสถูกฆ่าในสตูดิโอของตนเอง
บลูสนาร์ฟฟิง

บลูสนาร์ฟฟิง (อังกฤษ: Bluesnarfing) คือ รูปแบบการเชื่อมต่อข้อมูลโดยไม่ได้รับการอนุญาตจากผู้ใช้ผ่านทางบลูทูธ เช่น การเชื่อมต่อระหว่าง มือถือ คอมพิวเตอร์ และพีดีเอ เพื่อเข้าไปดึงข้อมูลส่วนตัวต่าง ๆ เช่น เบอร์โทรศัพท์ ตารางเวลานัดหมาย อีเมล และเอสเอ็มเอส และในบางกรณีสามารถดึงรูปภาพและวิดีโอส่วนตัวได้ โปรแกรมส่วนใหญ่จะต้องได้รับการ "จับคู่" (pairing) เพื่อรองรับการเชื่อมต่อ อาจมีบางโปรแกรมที่สามารถเข้าไปดึงข้อมูลได้โดยไม่ต้องจับคู่
บลูสนาร์ฟฟิงเป็นการกระทำที่ร้ายแรงกว่าบลูแจกกิง (bluejacking) แต่ทั้งสองกรณีใช้หลักการเดียวกันโดยที่ว่าจะเชื่อมต่อโดยไม่ให้เจ้าของรู้ตัว อุปกรณ์ทุกชนิดที่เปิดโหมด "ให้ค้นพบได้" (discoverable) เอาไว้จะเข้าข่ายการโดนกระทำบลูแจกกิงและถึงขั้นบลูสนาร์ฟฟิง การซ่อนการมีอยู่ของเครื่องนั้น จะสามารถลดความเสี่ยงของการโดนบลูสนาร์ฟฟิงได้ เนื่องจากบลูสนาร์ฟฟิงเป็นการละเมิดสิทธิส่วนบุคคล จึงเป็นเรื่องผิดกฎหมายในหลายประเทศ
บรู๊คเคเซีย

| บรู๊คเคเซีย |
| --- | --- |

บรู๊คเคเซียไม่ทราบชนิด (Brookesia sp.)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Lacertilia
วงศ์:: Chamaeleonidae
วงศ์ย่อย:: Brookesiinae
สกุล:: Brookesia Gray, 1864

ชนิด
 30 ชนิด (ดูในเนื้อหา)
บรู๊คเคเซีย (อังกฤษ: Dwarf chameleon, Leaf chameleon) เป็นกิ้งก่าคาเมเลี่ยนสกุลหนึ่ง ใช้ชื่อสกุลว่า Brookesia
เป็นกิ้งก่าคาเมเลี่ยนสกุลที่เล็กที่สุด มีความยาวเฉลี่ยเพียง 2.5–5.5 เซนติเมตร เท่านั้น และมีสีลำตัวเป็นสีน้ำตาลเข้ม เพื่อที่จะพรางตัวเข้ากับสภาพแวดล้อมที่อาศัย เป็นสีหม่นไม่สดใสเหมือนกิ้งก่าคาเมเลี่ยนสกุลอื่น ๆ และปลายหางสามารถที่จะม้วนงอได้เพียงแค่สำหรับป่ายปีนตามพุ่มไม้หรือตามพื้นดินเท่านั้น เนื่องจากเป็นกิ้งก่าคาเมเลี่ยนที่หากินบนพื้นดิน ไม่สามารถที่จะปีนต้นไม้ได้ โดยปกติจะหลบซ่อนอยู่อยู่ใต้กองใบไม้ที่หลบทับถมกันอยู่พื้นดิน
ในบางชนิด คือ B. micra ได้รับการประกาศว่าเป็นกิ้งก่าและสัตว์เลื้อยคลานที่มีขนาดเล็กที่สุดในโลก โดยมีความยาวเพียง 2.4 เซนติเมตรเท่านั้น จนสามารถที่จะเกาะบนหัวไม้ขีดไฟได้  นักวิทยาศาสตร์เชื่อว่ากิ้งก่าคาเมเลี่ยนในสกุลนี้ เป็นสกุลที่เก่าแก่ที่สุดสกุลหนึ่งของกิ้งก่าคาเมเลี่ยน โดยวิวัฒนาการตัวเองขึ้นมาเฉพาะอาศัยอยู่บนเกาะมาดากัสการ์ แต่ด้วยความที่มีสีสันไม่สะดุดตา จึงทำให้เป็นที่รู้จักกันน้อย
โดยบรู๊คเคเซียได้รับการบรรยายทางวิทยาศาสตร์ครั้งแรกในปี ค.ศ. 1820 และมีความเชื่อของชาวพื้นเมืองมาดากัสการ์ว่า หากไปเหยียบถูกเข้าจะทำให้โชคร้าย
การจำแนก

แบ่งออกได้ 30 ชนิด
Brookesia ambreensis
Brookesia antakarana
Brookesia bekolosy
Brookesia betschi
Brookesia bonsi
Brookesia brygooi
Brookesia confidens
Brookesia decaryi
Brookesia dentata
Brookesia desperata
Brookesia ebenaui
Brookesia exarmata
Brookesia griveaudi
Brookesia karchei
Brookesia lambertoni
Brookesia lineata
Brookesia lolontany
Brookesia micra
Brookesia minima
Brookesia nasus
Brookesia nasus nasus
Brookesia nasus pauliani
Brookesia perarmata
Brookesia peyrierasi
Brookesia stumpffi
Brookesia superciliaris
Brookesia therezieni
Brookesia thieli
Brookesia tristis
Brookesia tuberculata
Brookesia vadoni
Brookesia valerieae
แหล่งข้อมูลอื่น

ข้อมูลที่เกี่ยวข้องกับ Brookesia ที่วิกิสปีชีส์
บลูอายด์โซล

| บลูอายด์โซล |
| --- | --- |
แหล่งกำเนิดทางรูปแบบ: ดนตรีโซล ป็อป
แหล่งกำเนิดทางวัฒนธรรม: ทศวรรษที่ 1960 ใน สหรัฐอเมริกา
บลูอายด์โซล (อังกฤษ: Blue-eyed soul) หรือไวต์โซล (อังกฤษ: White soul) หรือโซลของคนผิวขาว เป็นคำที่อธิบายถึงแนวเพลงอาร์แอนด์บีหรือดนตรีโซลที่ไม่ได้เล่นโดยศิลปินคนผิวดำ
ที่มาของคำเกิดขึ้นช่วงกลางทศวรรษ 1960 ศิลปินผิวขาวที่ได้เล่นเพลงโซลและอาร์แอนด์บีที่มีผลงานเพลงคล้ายกับดนตรีของค่ายโมทาวน์และสแต็กซ์เรคคอร์ด มีศิลปินนักร้องบลูอายด์-โซลหลายคนมีเสียงอย่างคนดำทั้ง เสียงที่เปล่งออกจากลำคอ น้ำเสียงที่ก้องกังวาล คำ ๆ นี้ยังมีการใช้ต่อในยุค 1970 และ 1980 โดยเฉพาะศิลปินอังกฤษในรุ่นนี้ที่นำองค์ประกอบของเพลงและดนตรีในแนวค่ายเพลงสแต็กซ์และโมทาวน์มาใช้ นอกจากนี้ยังมีการนำไปใช้กับนักร้องในแนวดนตรีอื่นที่ได้รับอิทธิพลจากดนตรีโซล อย่างเช่น เดอร์ตีป็อป ดนตรีเออร์เบิร์น และฮิปฮอปโซล
บลูส์ร็อก

| บลูส์ร็อก |
| --- | --- |
แหล่งกำเนิดทางรูปแบบ: อิเล็กทริกบลูส์, บริติชบลูส์, ร็อกแอนด์โรล
แหล่งกำเนิดทางวัฒนธรรม: ต้นถึงกลางคริสต์ทศวรรษ 1960 ใน สหราชอาณาจักร และ สหรัฐอเมริกา
เครื่องบรรเลงสามัญ: กีตาร์ไฟฟ้า, กีตาร์เบส, กลองชุด, เสียงร้อง, แฮมมอนด์ออร์แกน, ฮาร์โมนิกา
รูปแบบอนุพันธุ์: เฮฟวีเมทัล - ฮาร์ดร็อก - บูกี้ร็อก
แนวประสาน
พังก์บลูส์
บลูส์ร็อก (อังกฤษ: blues rock) เป็นแนวเพลงผสมผสานระหว่างการแสดงคีตปฏิภาณแบบบลูส์ บนคอร์ดแบบ 12 บาร์บลูส์และการแจมแบบบูกี้กับสไตล์ร็อกแอนด์โรล โดยแกนหลักของบลูส์-ร็อก คือเครื่องดนตรีกีตาร์ไฟฟ้า กีตาร์เบสและกลองชุด ซึ่งกีตาร์ไฟฟ้าจะขยายผ่านตู้แอมไฟฟ้า ให้มีลักษณะรุนแรงมากขึ้น
แนวเพลงนี้เริ่มพัฒนาในช่วงกลางคริสต์ทศวรรษ 1960 ในประเทศอังกฤษและสหรัฐอเมริกา ที่ปิเอโร สการัฟฟีเรียกว่า "เป็นแนวเพลงริทึมแอนด์บลูส์ที่เล่นโดยนักดนตรีขาวชาวยุโรป" วงดนตรีอังกฤษอย่างเช่น เดอะฮู, เดอะยาร์ดเบิร์ดส, เลดเซปเพลิน, ดิแอนนิมอลส์, ครีม และเดอะโรลลิงสโตนส์ ได้ทดลองดนตรีดังกล่าวจากศิลปินบลูส์ชาวอเมริกัน อย่าง ฮาวลิน วูล์ฟ, โรเบิร์ต จอห์นสัน, จิมมี ลีดและมัดดี วอเตอร์ส ขณะที่วงบลูส์ร็อกยุคแรก "จะพยายามเล่นเพลงแจ๊ซยาว ๆ ที่มีลักษณะคีตปฏิภาณ อย่างเห็นได้ชัด" โดยคริสต์ทศวรรษ 1970 บลูส์ร็อกเริ่มหนักขึ้นกับเน้นท่อนริฟฟ์ และในช่วงต้นคริสต์ทศวรรษ 1970 เส้นแบ่งระหว่างบลูส์ร็อกและฮาร์ดร็อกเกือบจะไม่เห็น วงแนวนี้บันทึกเสียงอัลบั้มแนวร็อก และในคริสต์ทศวรรษ 1980 และ 1990 ก็เริ่มกลับมาที่รากบลูส์เดิม และมีศิลปินอย่าง "เฟบูลัสธันเดอร์เบิร์ดสและสตีวี เรย์ วอห์น สร้างชื่อเสียงวงการร็อกขึ้น"
บราวนิง ไฮ-พาวเวอร์

|  บราวนิง ไฮ-พาวเวอร์  |
| --- | --- |

ชนิด: ปืนสั้นกึ่งอัตโนมัติ
แหล่งกำเนิด: เบลเยียม สหรัฐ
บทบาท
ประจำการ: 2483–ปัจจุบัน
ผู้ใช้งาน: ดูประเทศที่ใช้
สงคราม: สงครามโลกครั้งที่สอง สงครามเกาหลี สงครามเวียดนาม สงครามโรดีเชีย สงครามฟอล์กแลนด์ ความยุ่งยากไอร์แลนด์ สงครามต่อต้านการก่อการร้าย
ประวัติการผลิต
ผู้ออกแบบ: จอห์น บราวนิง
ช่วงการออกแบบ: 2456–2478
บริษัทผู้ผลิต: เอฟเอ็น
ช่วงการผลิต: 2478–2560
จำนวนที่ผลิต: 1,500,000+
ข้อมูลจำเพาะ
มวล: 1 กิโลกรัม
ความยาว: 199 มิลลิเมตร

กระสุน: 9×19 มิลลิเมตร .40 สมิตร์แอนด์เวสสัน
ความยาวลำกล้อง: 119 มม.
อัตราการยิง: กึ่งอัตโนมัติ
ความเร็วปากกระบอก: 335 เมตร/วินาที
ระยะหวังผล: 50 เมตร
ระบบป้อนกระสุน: 13 นัด (9 มม.) 10 นัด (.40)
บราวนิง ไฮ-พาวเวอร์ (อังกฤษ: Browning Hi-Power) เป็นปืนพกกึ่งอัตโนมัติที่มีประสิทธิภาพและทรงพลังชนิดหนึ่งของโลก ออกแบบเมื่อปี พ.ศ. 2456 โดยจอห์น บราวนิง ผู้ผลิตและออกแบบอาวุธปืนชาวอเมริกัน ผลิตครั้งแรกในปี พ.ศ. 2475 โดยบริษัทผลิตอาวุธปืนเบลเยียมเอฟเอ็น (FN) และผลิตครั้งสุดท้ายในปี พ.ศ. 2560
ไฮพาวเวอร์ บรรจุกระสุนได้ 13  นัด มีขนาดกะทัดรัด ลักษณะของปืนได้นำปืนพกรุ่นลูเกอร์ และเอ็ม 1911 มารวมในกระบอกเดียวกัน ไฮพาวเวอร์ใช้กระสุนขนาด 9×19 มิลลิเมตร และ .40 สมิตร์แอนด์เวสสัน ผลิตออกมาหลายรุ่น
คุณสมบัติ

ตัวปืนมีขนาดกะทัดรัด
ซองกระสุนบรรจุได้ 13 นัด
ป้องกันการปืนลั่นและมีความปลอดภัย
มีความแข็งแรงและทนทาน ง่ายต่อการพกพา
ระยะยิงหวังผล 50 เมตร
การนำมาใช้

ไฮพาวเวอร์ นำมาใช้ครั้งแรกในสงครามโลกครั้งที่สอง เมื่อปี พ.ศ. 2483 และเป็นปืนพกที่นิยมใช้ในการทหารมาก่อนปี พ.ศ. 2533 จึงมีการผลิตออกมาเรื่อย ๆ โดนรุ่นปัจจุบันผลิตครั้งล่าสุดใน พ.ศ. 2560 และยังเป็นปืนพกมาตรฐานในกองทัพแคนาดา โดยใช้รุ่น MK1 นอกจากนี้ยังมีหลายประเทศผลิตปืนพกที่มีลักษณะคล้ายปืนพกรุ่นนี้ เช่น ประเทศอินโดนีเซีย
รุ่นปืน

บราวนิง ไฮ-พาวเวอร์ มีรุ่นที่ผลิตหลายรุ่น แต่รุ่นที่เป็นที่รู้จักกันดี เช่น
พี 35 (P-35)  เป็นรุ่นที่ผลิตออกมารุ่นแรก ถูกใช้ครั้งแรกในสงครามโลกครั้งที่ 2 และเป็นรุ่นที่นิยมใช้มากที่สุดในปัจจุบัน
L9A1 ออกแบบโดยสหราชอาณาจักร เพื่อนำมาใช้ในกองทัพอากาศสหราชอาณาจักรในสงครามเย็น ทั้งยังเป็นต้นแบบของปืนพกกึ่งอัตโนมัติด้วยกัน กล็อก 17 (Glock 17)
บีดีเอ (BDA)  เป็นรุ่นย่อยของไฮพาวเวอร์ โดยนำแบบ FN Model 1900 มาผสมผสานกับไฮเพาว์เวอร์
ประเทศที่ใช้

อาร์เจนตินา: ผลิตภายใต้ใบอนุญาตและใช้โดยทหารและตำรวจ กองทัพที่ใช้คือ M95 และ M02AR.
ออสเตรเลีย: เป็นปืนพกรุ่นทั่วไปที่ใช้ในกองทัพออสเตรเลีย
ออสเตรีย
บาห์เรน
บังกลาเทศ
บาร์เบโดส
เบลเยียม: ได้รับการคัดเลือกให้เป็นอาวุธประจำกายของกองทัพเบลเยี่ยมเมื่อปี พ.ศ. 2478 และสำนักงานตำรวจเบลเยี่ยม
เบลีซ
เบอร์มิวดา
โบลิเวีย
บอตสวานา
บราซิล[ต้องการอ้างอิง]
บรูไน
บุรุนดี
กัมพูชา
แคนาดา: กองทัพแคนาดาใช้ปืนพกของบริษัทจอห์นอิงกลิส จากรัฐออนแทรีโอ ประเทศแคนาดา ใช้ประจำการเป็นปืนพกหลัก
ชาด
ชิลี
สาธารณรัฐจีน: ใช้ปืนพกที่ผลิตโดยบริษัทจอห์นอิงกลิส จากรัฐออนแทรีโอ ประเทศแคนาดา
จีน: ผลิตโดยไม่มีใบอนุญาตโดยบริษัทนอรินโก
โคลอมเบีย
คิวบา
ไซปรัส
สาธารณรัฐประชาธิปไตยคองโก
เดนมาร์ก
สาธารณรัฐโดมินิกัน
เอกวาดอร์
เอลซัลวาดอร์
เอสโตเนีย
ฟินแลนด์
ฝรั่งเศส: ใช้โดยกองสารวัตรทหารแห่งชาติและกองทัพอากาศฝรั่งเศส ในระหว่างสงครามอินโดจีนครั้งที่หนึ่งและสงครามแอลจีเรีย[ต้องการอ้างอิง]
กานา
กรีซ: ใช้ปืนพกที่ผลิตโดยบริษัทจอห์นอิงกลิส จากรัฐออนแทรีโอ ประเทศแคนาดา
กัวเตมาลา
ฮอนดูรัส
ฮ่องกง​
ฮังการี: ผลิตภายใต้ใบอนุญาตเดียวกัน
อินเดีย: ผลิตภายในประเทศในฐานะปืนพกออโต 9เอ็มเอ็ม 1เอ โดยโรงงานอาวุธอินเดีย/กองทัพ Ishapore โดยใช้แม่พิมพ์จากบริษัทจอห์นอิงกลิส จากรัฐออนแทรีโอ ประเทศแคนาดา
อินโดนีเซีย: ใช้เป็นอาวุธทั่วไปในกองทัพแห่งชาติอินโดนีเซีย, โดยเฉพาะ กองบัญชาการกาเตาะ (Kopaska) ชุดปฎิบัติการประดาน้ำ และ กองบัญชาการคูซุส (Kopassus) กองกำลังปฎิบัติการพิเศษ ผลิตภายใต้ใบอนุญาตโดยพินแดด เป็นพี1
อิหร่าน: ใช้โดยกองทัพเรืออิหร่าน กองกำลังปฎิบัติการพิเศษ[ต้องการอ้างอิง]
อิรัก
ไอร์แลนด์: ใช้โดยกองทัพไอริช แทนที่โดยปืนพกเฮคเลอร์แอนด์คอช ยูเอสพี.
อิสราเอล: ใช้โดยยาแมม ผลิตภายในประเทศ
จาเมกา: ส่งออกให้แก่เจ้าหน้าที่ในกองทัพจาเมกา
จอร์แดน
เคนยา
คูเวต
เลบานอน
ไลบีเรีย
ลิเบีย
ลิทัวเนีย
ลักเซมเบิร์ก: ถูกแทนที่โดยปืนพก กล็อก 17
มาลาวี
มาเลเซีย: ใช้เป็นอาวุธทั่วไปสำหรับเจ้าหน้าที่อาวุโสและกองกำลังพิเศษในกองทัพมาเลเซียและสำนักงานตำรวจแห่งชาติ
มาลี​
โมซัมบิก
พม่า
นามิเบีย: ใช้โดยกองกำลังตำรวจนามิเบีย (NAMPOL)
ไรช์เยอรมัน: มากกว่า 300,000 กระบอกถูกสร้างขึ้นเพื่อ เวร์มัคท์ หลังจากโรงงานเอฟเอ็นถูกยึดโดยเยอรมนี ปืนพกถูกตั้งชื่อว่า พิสโทน 640 (บี)
เกาหลีเหนือ: ใช้โดยกองกำลังพิเศษเกาหลีเหนือ
เนปาล
เนเธอร์แลนด์
นิวซีแลนด์: ถูกแทนที่โดยปืนพกซิกซาวเออร์ พี-226[ต้องการอ้างอิง]
ไนจีเรีย: ผลิตภายใต้สิทธิบัตรโดยบริษัทอุตสาหกรรมป้องกันประเทศแห่งไนจีเรีย
โอมาน
ปากีสถาน: ใช้โดยกองปฎิบัติการพิเศษ กองทัพเรือปากีสถาน.
ปานามา
ปาปัวนิวกินี: จัดส่งจากออสเตรเลีย
ปารากวัย
เปรู
ฟิลิปปินส์
โปแลนด์ เคยใช้ในกองกำลังพิเศษโปแลนด์ (JW GROM)
โปรตุเกส: ตั้งแต่ปี พ.ศ. 2478 โดยกองกำลังรักษาดินแดนสาธารณรัฐ
โรดีเชีย
โรมาเนีย
รวันดา
ซาอุดีอาระเบีย
เซียร์ราลีโอน
แอฟริกาใต้​
ศรีลังกา
ซูดาน
ซูรินาม
ซีเรีย
แทนซาเนีย
ไทย: ใช้โดยกองทัพอากาศไทย
โตโก
ตรินิแดดและโตเบโก
ตูนิเซีย
ตุรกี: ใช้โดยกองอำนวยการรักษาความมั่นคงแห่งชาติ
ยูกันดา
สหรัฐอาหรับเอมิเรตส์
สหราชอาณาจักร: ถูกนำมาใช้โดยกองทัพบกบริติชในปี พ.ศ. 2497 และโดยสำนักงานความมั่นคงไอร์แลนด์เหนือในปี พ.ศ. 2541 ถูกแทนโดยปืนพก กล็อก 17 เจ็น 4
สหรัฐ: ใช้โดยหน่วยช่วยเหลือตัวประกัน
อุรุกวัย: ใช้แทนปืนพก กล็อก 17
เวเนซุเอลา
เวียดนาม: มีปริมาณน้อย นำเข้ามาในประเทศโดยกองทัพบกออสเตรเลียระหว่างสงครามเวียดนาม ยังคงพบเห็นได้ในกองทัพประชาชนเวียดนาม[ต้องการอ้างอิง]
ซิมบับเว
ยุติการผลิต

ไฮเพาว์เวอร์ ถูกผลิตเป็นครั้งสุดท้ายในปี พ.ศ. 2560 จากนั้นก็ได้ขายลิขสิทธิ์และกรรมสิทธิ์ทั้งหมดให้แก่โรงงานยุทโธปกรณ์อิสโพธิ์, ประเทศอินเดีย
ปืนพก Browning Hi-Power ในรุ่น Pindad G1 ของประเทศอินโดนีเซีย
ทหารแคนาดาใช้ปืนบราวนิง ไฮ-พาวเวอร์ขณะทำการฝึกทหารเมื่อเดือนเมษายน พ.ศ. 2552
บลูอีเกิล (หนังสือการ์ตูน)

| บลูอีเกิล |
| --- | --- |
บลูอีเกิล
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: (ในอเมริกันอีเกิล) ดิ อเวนเจอร์ส ฉบับที่ 85 (กุมภาพันธ์ 1971) (ใน Cap'n Hawk) ดิ อเวนเจอร์ส ฉบับที่ 148 (มิถุนายน 1976) (ใน บลูอีเกิล)  สควาดรอน สุพรีม vol. 1, #1
สร้างสรรค์โดย: รอย โธมัส และจอห์น บูสเซมา
ข้อมูลในเรื่อง
ชื่อจริง: เจมส์ ดอร์ จูเนียร์
นามแฝง: อเมริกันอีเกิล, แค็พ'เอ็นฮอว์ก, คอนดอร์
สังกัดทีม: Squadron Supreme
ความสามารถ: มีพลังในการบินด้วยปีกวิเศษที่เขาสวมใส่
บลูอีเกิล (อังกฤษ: Blue Eagle) เป็นตัวละครการ์ตูนซูเปอร์ฮีโรจากมาร์เวลคอมิกส์ ซึ่งปรากฎตัวครั้งแรกในนามของทีมซูเปอร์ฮีโรของ สควาดรอน สุพรีม ในการ์ตูนเรื่องดิ อเวนเจอร์ส ฉบับที่ 85 (กุมภาพันธ์ 1971) ในชื่อ อเมริกันอีเกิล ต่อมาในชื่อ แค็พ'เอ็นฮอว์ก ในการ์ตูนเรื่องดิ อเวนเจอร์ส ฉบับที่ 148 (มิถุนายน 1976) และต่อมาได้ชื่อว่า บลูอีเกิล ในการ์ตูนเรื่องสควาดรอน สุพรีม ฉบับที่ 1 (กันยายน 1985)
บลูฮาวาย (อัลบั้ม)

บลูฮาวาย (อังกฤษ: Blue Hawaii) เป็นอัลบั้มชุดที่ 14 ของเอลวิส เพรสลีย์ จำหน่ายโดยอาร์ซีเอวิกเตอร์เรเคิดส์ ในระบบเสียงโมโนและสเตอริโอ LPM/LSP 2426 ออกขายเมื่อเดือนตุลาคม ค.ศ. 1961 วันจำหน่ายที่แน่นอนยังเป็นข้อสงสัยว่าเป็นวันที่ 1 ตุลาคม หรือไม่ อัลบั้มบันทึกเสียงที่เรดิโอเรเคิดเดอร์สในฮอลลีวูดเมื่อวันที่ 21 - 23 มีนาคม ค.ศ. 1961 อัลบั้มติดชาร์ตอันดับ 1 ป็อปอัลบั้มส์ชาร์ตนาน 20 สัปดาห์ ถือเป็นอัลบั้มที่มียอดขายมากที่สุดของเขา และได้รับการยืนยันจาก RIAA ในระดับแผ่นเสียงทองคำขาว 3 แผ่น
บลีช เทพมรณะ เดอะมูฟวี่ เฟดทูแบล็ก ไอคอลยัวร์เนม แด่เธอผู้สิ้นสูญ

| บลีช เทพมรณะ เดอะมูฟวี่ เฟดทูแบล็ก ไอคอลยัวร์เนม แด่เธอผู้สิ้นสูญ |
| --- | --- |
โปสเตอร์ภาพยนตร์ในฉบับญี่ปุ่น
กำกับ: Noriyuki Abe
เขียนบท: นัตสึโกะ ทาคาฮาชิ
สร้างจาก: เทพมรณะ โดย Tite Kubo
นักแสดงนำ: Masakazu Morita Fumiko Orikasa Kentarō Itō Ryōtarō Okiayu Romi Park Shin-ichiro Miki Fumihiko Tachiki Tomoko Kawakami Aya Hirano Hiroshi Kamiya
กำกับภาพ: Toshiyuki Fukushima
ตัดต่อ: Hidetoshi Okuda Junichi Uematsu
ดนตรีประกอบ: Shiro Sagisu
บริษัทผู้สร้าง: Studio Pierrot 
ผู้จัดจำหน่าย: Toho
วันฉาย:   13 ธันวาคม ค.ศ. 2008 (2008-12-13) 
ความยาว: 95 นาที
ประเทศ: ญี่ปุ่น
ภาษา: ญี่ปุ่น
ทำเงิน: 600 ล้านเยน  (6.6 ล้านดอลลาร์สหรัฐ)
บลีช เทพมรณะ เดอะมูฟวี่ เฟดทูแบล็ก ไอคอลยัวร์เนม แด่เธอผู้สิ้นสูญ (ญี่ปุ่น: げきじょうばん ブリーチ フェイド トゥ ブラック きみのなをよぶ; โรมาจิ: Gekijōban Burīchi: Feido to Burakku Kimi no Na o Yobu; อังกฤษ: Bleach: Fade to Black) เป็นภาพยนตร์แอนิเมชันในภาคที่ 3 ของเทพมรณะ ในภาคนี้เกิดในแรกเริ่มเหตุวุ่นวายขึ้นที่โซล โซลไซตี้เพราะอยู่ ๆ คุโระซึจิ มายูริ ที่กำลังทำการทดลองอยู่ก็โดนโจมตีจนสลบไป โดนบุคคลลึกลับ 2 คน และชิงเครื่องเปลี่ยนความทรงจำ และทดลองใช้กับมายูริจนความทรงจำของเขาหายไป จำไม่ได้แม้กระทั่งรองหัวหน้าของตน ระหว่างนั้นบุคคลลึกลับทั้งสองก็ทำให้ฮอลโล่ในห้องทดลองคู่หนึ่งออกมาสร้างความปั่นป่วนในเซเรย์เทย์ ทำให้พื้นที่และยมทูตบางส่วนถูกทำให้แข็งกลายเป็นหิน แม้กระทั่งซาราคิ เคมปาจิก็ยังโดนไปด้วย ในขณะเดียวกันนั้นคุจิกิ ลูเคียกำลังจะเดินทางไปที่บ้านตระกูลคุจิกิ พร้อมกับจดหมายที่ได้มาโดยไม่รู้ว่าใครส่งมา ก็เจอกับคนที่ทำให้เซเรย์เทย์ปั่นป่วนและเตรียมจะเข้าสู้ แต่ทั้งคู่ก็ใช้เครื่องลบความทรงจำทำให้ลูเคียลืมทุกอย่างไป และจัดการทำให้คนที่รู้จักลูเคียลืมเธอไปนั่นส่งผลให้คนทั่วทั้งเซเรย์เทย์ลืมเธอเพราะความเชื่อมโยงทางความคิดของแต่ละคน
ในขณะเดียวกันที่โลกมนุษย์ คุโรซากิ อิจิโกะที่กำลังนอนเล่นอยู่ก็ฝันถึงลูเคียและรู้สึกถึงความแปลกประหลาดที่จะเกิดขึ้นกับเธอจึงรีบไปที่ร้านของอุราฮาร่า คิสึเกะเพื่อถามเรื่องลูเคียและขอให้เปิดประตูไปยังโซล โซไซตี้ แต่เมื่อไปถึงและถามถึงเรื่องนี้ อุราฮาร่า คิสึเกะก็ไม่สามารถจำลูเคียได้เหมือนกัน เขาจึงต้องเข้าไปที่โซล โซลไซตี้ด้วยตัวเอง และคิดว่าจะไปของความช่วยเหลือจากคนที่นั่น เมื่อไปถึงเข้าเจอเจอก็ฮิซากิ ชูเฮย์ แต่เมื่อเข้าไปทัก ฮิซากิกลับจำเขาไม่ได้เช่นกัน อิจิโกะและคอนจึงต้องร่วมกันแก้ปัญหาและพาลูเคียกลับมาให้ได้
แหล่งข้อมูลอื่น

เว็บไซต์ทางการ (ญี่ปุ่น)
Bleach: Fade to Black - Kimi no Na o Yobu (อนิเมะ) ที่เครือข่ายข่าวอนิเมะ
Bleach: Fade to Black ที่อินเทอร์เน็ตมูวีเดตาเบส
| ด ค กเทพมรณะ โดย ไทโตะ คูโบะ |
| --- | --- |
สื่อ:  มังงะ  เล่ม 1–21  22–48  49–74  อนิเมะ  ตอน ฤดูกาลที่ 1  2  3  4  5  6  7  8  9  10  11  12  13  14  15  16  สงครามเลือดพันปี  โอวีเอ เมมโมรีส์อินเดอะเรน  เดอะซีลด์ซอร์ดเฟรนซี  ละครเพลง 
ภาพยนตร์:  เมมโมรีส์ออฟโนบอดี  เดอะไดมอนด์ดัสต์รีเบลเลียน อีกหนึ่งตัวตนของเฮียวรินมารุ  เฟดทูแบล็ก ไอคอลยัวร์เนม แด่เธอผู้สิ้นสูญ  ศึกผ่าโลกันตร์  คนแสดง 
วิดีโอเกม:  Blade Battlers series  Nintendo Home Consoles series  Heat the Soul series  The Blade of Fate  Dark Souls  The 3rd Phantom  Flame Bringer  Soul Resurrección  Brave Souls  Paradise Lost 
ตัวละคร:  คุโรซากิ อิจิโกะ  คุจิกิ ลูเคีย  อิโนะอุเอะ โอริฮิเมะ  ซาโดะ "ชาด" ยาสึโทระ  อิชิดะ อุริว  อาบาราอิ เร็นจิ  คุจิกิ เบียคุยะ  อิชิมารุ งิน  ซาราคิ เคมปาจิ  ไอเซ็น โซสึเกะ  ฮิตสึกายะ โทชิโร่  คุโรซึจิ มายูริ  ยมทูต ไวเซิร์ด  ฮอลโลว์ อารันคาร์  ควีนซี่ 
เพลง:  "Asterisk" by Orange Range  "Ichirin no Hana" by High and Mighty Color  "Life" by Yui  "Rolling Star" by Yui  "After Dark" by Asian Kung-Fu Generation  "Chu-Bura" by Kelun  "Hitohira no Hanabira" by Stereopony  "Koyoi, Tsuki ga Miezutomo" by Porno Graffitti  "Shōjo S" by Scandal  "Anima Rossa" by Porno Graffitti  "Change" by miwa  "Blue" by Vivid  "Harukaze" by Scandal 
เกี่ยวข้อง:  เทรดดิงการ์ดเกม  ดาบฟันวิญญาณ  หน่วย  อาวุธและวิชาโจมตี  Loituma Girl  จัมป์ซูเปอร์สตาร์ส  จัมป์อัลทิเมตสตาร์ส  เจสตาร์วิกตอรีวีเอส  จัมป์ฟอร์ซ 
 หมวดหมู่
บริสเซิลส์ (วิดีโอเกม)

วิดีโอเกม ค.ศ. 1983
| บริสเซิลส์ |
| --- | --- |

ผู้พัฒนา: เฟิสต์สตาร์ซอฟต์แวร์
ผู้จัดจำหน่าย: เฟิสต์สตาร์ซอฟต์แวร์ สเตตซอฟต์ (แซดเอกซ์ สเปกตรัม)
ออกแบบ: เฟร์นันโด เอร์เรรา
โปรแกรมเมอร์: อาตาริ 8-บิต เฟร์นันโด เอร์เรรา คอมโมดอร์ 64 อดัม เบลลิน แซดเอกซ์ สเปกตรัม ริชาร์ด ฮัดดี
แต่งเพลง: เจอร์รี ไวต์
เครื่องเล่น: อาตาริ 8-บิต, คอมโมดอร์ 64, อาร์เคด, แซดเอกซ์ สเปกตรัม
วางจำหน่าย: ค.ศ. 1983: อาตาริ, คอมโมดอร์ 64 ค.ศ. 1984: อาร์เคด, แซดเอกซ์ สเปกตรัม
แนว: แพลตฟอร์ม
รูปแบบ: ผู้เล่นเดี่ยว หลายผู้เล่น 2-4 คน
บริสเซิลส์ (อังกฤษ: Bristles) เป็นวิดีโอเกมที่เขียนโดยเฟร์นันโด เอร์เรรา สำหรับตระกูลอาตาริ 8-บิต และเผยแพร่โดยบริษัทที่เขาร่วมก่อตั้งคือเฟิสต์สตาร์ซอฟต์แวร์ใน ค.ศ. 1983 เกมนี้ได้รับการพอร์ตสู่ระบบคอมโมดอร์ 64, แซดเอกซ์ สเปกตรัม และระบบอาร์เคดแมกซ์-เอ-เฟลกซ์ ของบริษัทเอกซิดี โดยในเกมบริสเซิลส์ ผู้เล่นต้องใช้บันไดและลิฟต์เพื่อเคลื่อนย้ายช่างทาสีที่ชื่อปีเตอร์ผ่านมุมมองของบ้านเพื่อทาสีผนังทั้งหมด
รูปแบบการเล่น

ในเกมบริสเซิลส์ ผู้เล่นจะควบคุมช่างทาสีที่ชื่อปีเตอร์ โดยมีเป้าหมายในการทาสีผนังบ้านแปดหลังภายในเวลาที่กำหนด หากต้องการย้ายไปมาระหว่างชั้นต่าง ๆ ปีเตอร์สามารถขึ้นลิฟต์หรือขึ้นบันไดได้ และถ้าเขาติดอยู่ในปล่องลิฟต์ที่เปิดอยู่ ปีเตอร์จะถูกส่งไปยังด้านล่างของอาคาร
วัตถุอันตรายที่ขัดขวางงานของปีเตอร์คือ "ครึ่งแก้วบิน" ที่จะน็อกเขา และ "ถังใบ้" ที่ขโมยแปรงของปีเตอร์ ส่วนด่านต่อมาได้เพิ่ม "เด็กเหลือขอที่ชื่อเบรนดา" ซึ่งทิ้งรอยมือไว้ทั่วผนังที่ทาสีใหม่ และ "ถังสาด" ที่ไม่เคยหยุดไล่ตามปีเตอร์ โดยผู้เล่นสามารถทำให้เบรนดาสงบลงได้ด้วยไม้เท้าลูกกวาด และถังสาดสามารถติดอยู่ชั่วคราวในเครื่องผสมสี ผู้เล่นเริ่มต้นด้วย 10 แปรงที่ทำหน้าที่ในฐานะครองชีวิต และอีกสองแปรงจะได้รับการเพิ่มหลังจากเสร็จสิ้นงานทาสีในทุกด่าน
รูปแบบการเล่น > ดนตรี

ซาวด์แทร็กของเกมบริสเซิลส์ใช้การจัดเรียงท่อนต่าง ๆ จากเดอะนัทแครกเกอร์สวีท โอปุสที่ 71 เอ ของไชคอฟสกี เกมนี้มีธีมหลักคืออี. ดองส์กาแรกเดอริสติก - อา. มาร์ช และเมื่อผู้เล่นถูกน็อก เกมจะตอบสนองด้วยท่อนอีเซเป็นรัสเซียนแดนซ์ และเมื่อเบรนดากำลังทำลายผนังที่ทาสีใหม่ จะมีการบรรเลงท่อนอีเซเป็นไชนีสแดนซ์
การตอบรับ

ในบทวิเคราะห์สำหรับนิตยสารแอนติกเมื่อ ค.ศ. 1984 จอร์จ อดัมสัน ได้เขียนว่า: "เกมดำเนินไปอย่างรวดเร็วและอลหม่าน แม้ว่าด่านที่สูงกว่าจะไม่เร็วกว่า แต่บริสเซิลส์ได้เสนอความท้าทายใหม่ ๆ แทน" ส่วนนิตยสารวิดีโอเกมได้เขียนว่า "แม้ภาพจะยอดเยี่ยมและมีสีสัน แต่ทำนองเพลงตลอดการแข่งครั้งนี้ก็เป็นตัวหยุดนำเสนอโดยแท้"
ครั้นใน ค.ศ. 1985 ในบทวิเคราะห์เกมที่ได้อ่อนตัวของนิตยสารแอนะล็อกคอมพิวติง นักวิจารณ์ที่ชื่อแอนดี เอ็ดดี ได้เตือนว่า "ผู้เล่นหลายคนจะพบว่าบริสเซิลส์ยากเกินไป รวมถึงเรียกร้องมากเกินควร เนื่องจากเป็นเกมที่ยากมากที่จะเชี่ยวชาญ"
สิ่งสืบทอด

ใน ค.ศ. 2004 ได้มีการเผยแพร่การดัดแปลงเวอร์ชันคอมพิวเตอร์อาตาริ 8-บิต ที่ได้รับอนุญาตในฐานะตลับอาตาริ 5200
แหล่งข้อมูลอื่น

Bristles at Atari Mania
Review in Electronic Fun with Computers & Games
Review in Commodore User
Review in GAMES magazine
ภาพหน้าจอรูปแบบการเล่น (อาตาริ 8-บิต)
บลัดฮาวด์

| --- | --- |
บลัดฮาวด์สีดำ
ถิ่นกำเนิดพันธุ์
ถิ่นกำเนิด: เบลเยี่ยม ฝรั่งเศส สก็อตแลนด์ อังกฤษ
มาตรฐานพันธุ์
น้ำหนัก: 80-110 ปอนด์
ส่วนสูง: 58-69 เซนติเมตร
ลักษณะขน: สั้นเรียบ
สีขน: ดำและแทน แดงแทน
พันธุ์สุนัข
ด ค ก
บลัดฮาวด์ (อังกฤษ: Bloodhound) เป็นสุนัขสายพันธุ์ขนาดใหญ่ มีสายพันธุ์มาจากสุนัขล่ากวาง มีจมูกที่สามารถดมกลิ่นได้ดีมาก นิยมใช้ในหน่วยตำรวจทั่วโลก ใช้ในการดมกลิ่นพิสูจน์หลักฐาน ตามสืบผู้ร้าย ตามหายาเสพติด และ วัตถุระเบิด
ขนาดและรูปร่าง

สุนัขบลัดฮาวด์ มีส่วนสูงระหว่าง 58-69 เซนติเมตร ( 23-27 นิ้ว ) น้ำหนัก 80-110 ปอนด์ ( 33-50 กิโลกรัม ) มีใบหูขนาดใหญ่ห้อยลงมาปรกด้านข้างส่วนหัว
มีรอยย่นตามใบหน้า ส่วนขนตามลำตัว ลักษณะสั้นเรียบ มีสีแดงออกแทน ดำแทน มีอายุเฉลี่ยประมาณ 9 ปี